Karolo la 8-a (Svedio)

Karl Knutsson (naskiĝis oktobro 1408 aŭ 1409, mortis la 15-an de majo 1470) de la dinastio Bonde estis reĝo de Norvegio kun la nomo Karl I (Karolo la 1-a) de 1449 ĝis 1450, kaj estis reĝo de Svedio dum tri periodoj.

Karl ankaŭ estas konata per la nomo Karolo la 8-a de Svedio (ekzemple, foje en la sveda, Karl VIII), kiun oni komencis uzi longe post lia morto en Svedio. En lia tempo, ŝajnas kiel oni fakte iam uzis Karolo la 2-a (Karl II) en Svedio. La pli nova nomo Karolo la 8-a estas bazita sur malĝusta historioscio ekde la 16-a jarcento, ĉefe de historiisto-episkopo Johannes Magnus, kaj tiel ne vere estas ĝusta. Oni ne scias pri la nomoj de ĉiuj reĝoj de Svedio, sed el tiuj kiujn oni certe konas, Karl Knutsson fakte ja estas la dua kun la nomo Karl.

 Biografio 
Li estis reĝo de Svedio en unu el la plej turbulemaj periodoj de la historio de tiu lando. La tiam kuranta politika malstabileco dufoje kaŭzis lian ekzilon eksteren de la lando, kaj li kvar fojojn okupis la povon (tri kiel reĝo).

Li estis monarko kiu montris grandan forton kontraŭ siaj malamikoj kaj penis rekapti la povon pere de la Unio de Kalmar, kie li estis devigata alfronti, en longa konflikto, la reĝon de Danio, kiu same aspiris lian tronon. La milito kiun li tenis kontraŭ Danio speguliĝis ĉe la neebleco de ia unuigo kaj tio estis la komenco de granda kaj malfermita rivaleco inter ambaŭ regnoj.

 Literaturo 
 Encyclopaedia Britannica
 Svenskt biografiskt lexikon
 Norsk biografisk leksikon

Kategorio:Svedaj reĝoj
Kategorio:Norvegaj reĝoj